পিএইচপি

পিএইচপি (PHP) একটি প্রোগ্রামিং ভাষা। এটি মূলত সার্ভার-সাইড স্ক্রিপ্টিং-এর জন্য ব্যবহৃত হয়। 
পিএইচপি হচ্ছে একটি স্ক্রিপ্টিং ভাষা যা মূলতঃ চলমান ওয়েব পাতা তৈরির জন্য ডিজাইন করা হয়েছে। ইহা কমান্ড লাইন ইন্টারফেস ক্ষমতাকে অন্তর্ভুক্ত করেছে এবং স্ট্যান্ডআলোন গ্রাফিক্যাল আপ্লিকেশনকে ব্যবহার করতে পারে।
যখন প্রকৃতপক্ষে পিএইচপি ১৯৯৫ সালে রাসমুস লার্ডফ উদ্ভাবন করেন, সেই সময় থেকে এখন পর্যন্ত পিএইচপির মুল প্রয়োগ পিএইচপি গ্রুপ ও সার্ভার মাধ্যমে হয়ে আসছে এবং পিএইপি একটি বিষয়ের নির্দিষ্ট সীমারেখায় আবদ্ধ নয়। পিএইচপি পিএইচপি লাইসেন্সের অধীনে একটি ফ্রী সফটওয়ার, যা পিএইচপি ব্যবহারের সীমাবদ্ধতা থাকলেও গ্নু জেনারেল পাবলিক লাইসেন্স (জিপিএল) এর সহিত সামঞ্জস্যপূর্ন।
পিএইচপি একটি বহুল ব্যবহৃত সাধারণ উদ্দেশ্যে সাধনের স্ক্রিপ্টিং ভাষা যা ওয়েব ডেভেলপমেন্টের জন্য বিশেষ উপযোগী এবং এইচটিএমএল আকারে প্রকাশ করা যায়।ইহা সাধারণতঃ একটি ওয়েব সার্ভারে পরিচালিত হয় যা পিএইচপি কোডকে নির্দেশনা আকারে ব্যবহার করে এবং ওয়েব পাতা তৈরি করে ফলাফল প্রদর্শন করে। ইহা বেশীর ভাগ ওয়েব সার্ভারে প্রয়োগ করা যায় এবং প্রায় সকল অপারেটিং সিস্টেম ও অবস্থান ভেদে বিনামূল্যে ব্যবহার করা যায়। ২০ মিলিয়নেরও বেশি ওয়েবসাইট ও ১ মিলিয়ন ওয়েব সার্ভারে পিএইচপি ব্যবহৃত হচ্ছে।
শুরুর গল্প (১৯৯৪)
১৯৯৪ সালে রাসমুস লের্ডর্ফ (Rasmus Lerdorf) তার ব্যক্তিগত ওয়েবসাইটের জন্য একটি স্ক্রিপ্ট তৈরি করেন।
প্রথমে এটি পার্ল (Perl) প্রোগ্রামিং ভাষায় লেখা হয়। 
এই স্ক্রিপ্টটি তার সিভি দেখানো এবং ভিজিটরদের সংখ্যা গুনতে ব্যবহার হতো।
পরবর্তীতে পারফরম্যান্স বাড়ানোর জন্য এটি সি প্রোগ্রামিং ভাষায় পুনর্লিখিত হয়।
এই রূপান্তরের নাম দেওয়া হয় Personal Home Page (PHP)।
প্রথম প্রকাশ (১৯৯৫)
১৯৯৫ সালের জুন ৮ তারিখে রাসমুস PHP-এর প্রথম সংস্করণ উন্মুক্ত করেন।এতে ওয়েব ফর্ম এবং ডাটাবেসের সাথে কাজ করার সুবিধা ছিল। ব্যবহারকারীরা HTML-এর সাথে সহজে PHP কোড এমবেড করতে পারত, যা ডাইনামিক ওয়েবসাইট তৈরির পথ প্রশস্ত করে।
পিএইচপি ৩ এবং নতুন নামকরণ (১৯৯৭-১৯৯৮)
অ্যান্ডি গুটম্যানস (Andi Gutmans) এবং জিভ সূরাস্কি (Zeev Suraski) PHP-এর উন্নত সংস্করণ তৈরি করেন।পিএইচপি ৩ সংস্করণটি ১৯৯৮ সালে প্রকাশিত হয় এবং এটি দ্রুত জনপ্রিয়তা লাভ করে। এই সময়েই PHP-এর নাম পরিবর্তন করে রাখা হয় PHP: Hypertext Preprocessor।
পিএইচপি ৪ (২০০০)
Zend Engine 1.0 ভিত্তিক PHP 4 প্রকাশিত হয়। এতে সেশন ম্যানেজমেন্ট এবং পারফরম্যান্স উন্নত করার ফিচার যুক্ত করা হয়।
পিএইচপি ৫ (২০০৪)
২০০৪ সালে Zend Engine 2 ব্যবহার করে PHP 5 উন্মুক্ত হয়। এতে অবজেক্ট ওরিয়েন্টেড প্রোগ্রামিং (OOP) এর সুবিধা এবং PDO (PHP Data Objects) যুক্ত করা হয়, যা ডাটাবেস ম্যানেজমেন্টকে আরও সহজ করে তোলে।
পিএইচপি ৭ (২০১৫)
২০১৫ সালে PHP 7 প্রকাশিত হয়। এতে Zend Engine 3 ব্যবহার করা হয়, যা পূর্বের সংস্করণগুলোর তুলনায় দ্বিগুণ দ্রুতগতিসম্পন্ন এবং মেমোরি ব্যবহারে আরও দক্ষ। এর নতুন ফিচারগুলোর মধ্যে টাইপ ডিক্লারেশন এবং এক্সেপ্সন হ্যান্ডেলিং উল্লেখ্যযোগ্য । 
পিএইচপি ৮ (২০২০-বর্তমান)
PHP 8 প্রকাশিত হয় ২০২০ সালে। এতে Just-in-Time (JIT) Compilation, Union Types, এবং Named Arguments এর মতো আধুনিক ফিচার যুক্ত করা হয়।
পিএইচপি একটি ফ্রি সফটওয়্যার যা PHP License এর অধীনে রিলিজ হয় , যেটা হল:
"পিএইচপি" নামটি ব্যবহারের উপর এই নিষেধাজ্ঞা GNU General Public License (GPL). আইন অনুসারে বেমানান
রিয়েল লাইফ প্রজেক্টকে সহজ ও টিমের সকলের জন্য বোধগম্য করে তোলার জন্য ফ্রেমওয়ার্ক এর উদ্ভাবন হয়েছে। ফ্রেমওয়ার্কের ধারণা আসছে মূলত সিকিউরিটি, কোডের রিডেবিলিটি বাড়ানোর জন্য। জনপ্রিয় অনেকগুলো ফ্রেমওয়ার্ক বর্তমানে ব্যবহৃত হয়ে আসছে। 
পিএইচপির মাস্কট হল একটি হাতি । এটি ডিজাইন করেন ভিনসেন্ট পনটিয়ার ১৯৯৮ সালে ।